**Ministru kabineta rīkojuma projekta “Par valstij dividendēs izmaksājamo valsts akciju sabiedrības “Elektroniskie sakari” peļņas daļu par 2017. gadu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Par valstij dividendēs izmaksājamo valsts akciju sabiedrības “Elektroniskie sakari” peļņas daļu par 2017. gadu” (turpmāk – rīkojuma projekts) paredz saskaņā ar Ministru kabineta 2015. gada 22. decembra noteikumu Nr. 806 “Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” 11.2.4. apakšpunktu noteikt, ka valsts akciju sabiedrībai “Elektroniskie sakari” (turpmāk – VASES) (vienotais reģistrācijas Nr. 40003021907) nav jāmaksā dividendes no peļņas daļas par 2017. gadu 373 364,00 euro apmērā kas, atbilstoši izmaiņām normatīvajos aktos, izveidojusies no ieņēmumos atzīstamajām atliktā uzņēmuma nodokļa saistībām.  Vides aizsardzības un reģionālās attīstības ministrijai (turpmāk – ministrija) kā VASES kapitāla daļu turētājai nodrošināt, ka VASES 2017. gada peļņas daļas 373 364,00 euro apmērā kas, atbilstoši izmaiņām normatīvajos aktos, izveidojusies no ieņēmumos atzīstamajām atliktā uzņēmuma nodokļa saistībām daļa 110 110 euro apmērā tiek novirzīta jaunās Numerācijas datubāzes izstrādes otrajai kārtai un atlikusi peļņas daļa, ievērojot Eiropas Parlamenta un Padomes Direktīvas 2002/20/EK par elektronisko komunikāciju tīklu un pakalpojumu atļaušanu (atļauju izsniegšanas direktīva) 12. panta 2. punktā noteikto tiek ieguldīta VASES pamatkapitālā valsts pārvaldes funkcijas - elektromagnētiskās saderības nodrošināšanas pakalpojumu kvalitātes pilnveidošanai (deleģējums saskaņā ar Elektronisko sakaru likuma 6.pantu). |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas kapitāla daļu un kapitālsabiedrību pārvaldības likuma 28.pants, Ministru kabineta 2015.gada 22.decembra noteikumu Nr.806 “Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” 11.2.4. apakšpunkts un likuma “Par valsts budžetu 2018. gadam” 44. panta otrā daļa.  Ministru kabineta 2017.gada 14.novembra sēdes (prot.Nr.57 47.§) “Noteikumu projekts "Grozījumi Ministru kabineta 2014.gada 21.janvāra noteikumos Nr.45 "Numerācijas pārvaldīšanas kārtība, izveidojot un uzturot numerācijas datubāzi”” 2.punkts un (prot.Nr.57 46.§) “Informatīvais ziņojums "Par valstij dividendēs izmaksājamo valsts akciju sabiedrības "Elektroniskie sakari" peļņas daļu par 2016.gadu" un rīkojuma projekts "Par valstij dividendēs izmaksājamo valsts akciju sabiedrības "Elektroniskie sakari" peļņas daļu par 2016.gadu" 3.punkts (Ministru kabineta 2017.gada 15.novembra rīkojums Nr.679 (prot.Nr.57 46.§). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Publiskas personas kapitāla daļu un kapitālsabiedrību pārvaldības likuma 28.panta pirmā daļa noteic, ka prognozējamo peļņas daļu, kas izmaksājama dividendēs, un dividendēs izmaksājamo peļņas daļu nosaka, pamatojoties uz kapitālsabiedrības vidēja termiņa darbības stratēģiju, tajā noteiktajiem kapitālsabiedrības mērķiem un to īstenošanu. Likuma “Par valsts budžetu 2018.gadam” 44.panta pirmā daļa noteic, ka minimālo dividendēs izmaksājamo peļņas daļu par 2017. pārskata gadu valsts izšķirošajā ietekmē esošām kapitālsabiedrībām (tajā skaitā netiešā izšķirošajā ietekmē esošām kapitālsabiedrībām) nosaka un aprēķina 50 procentu apmērā, bet kapitālsabiedrībām, kurās visas kapitāla daļas tieši vai pastarpināti pieder valstij, 2018. gadā (par 2017. pārskata gadu) nosaka un aprēķina 80 procentu apmērā no attiecīgās kapitālsabiedrības tīrās peļņas, ja šajā likumā nav noteikts citādi. Savukārt minētā panta otrā daļa noteic, ka Ministru kabineta noteiktajā kārtībā var tikt pieņemts lēmums par atšķirīgu dividendēs izmaksājamo minimālo peļņas daļu.  Saskaņā ar 2015.gada 22.decembra Ministru kabineta noteikumu Nr.806 “Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” 3.punktu, minimālā prognozējamā peļņas daļa, kas izmaksājama dividendēs, un dividendēs izmaksājamā peļņas daļa ir 50 % no kapitālsabiedrības tīrās peļņas, ja atbilstoši šo noteikumu [II nodaļai](http://likumi.lv/ta/id/278921-kartiba-kada-valsts-kapitalsabiedribas-un-publiski-privatas-kapitalsabiedribas-kuras-valsts-ir-dalibnieks-akcionars" \l "n2" \t "_blank) kapitālsabiedrības vidējā termiņa darbības stratēģijā nav noteikts citādi. Savukārt šo noteikumu 4.punkts paredz, ka kapitālsabiedrība, izstrādājot [Publiskas personas kapitāla daļu un kapitālsabiedrību pārvaldības likumā](http://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums" \t "_blank) noteikto stratēģiju, ietver tajā priekšlikumu par prognozējamo peļņas daļu, kas izmaksājama dividendēs (naudas izteiksmē un procentos no prognozētās tīr  ās peļņas visam stratēģijas darbības termiņam, bet ne ilgāk kā uz septiņiem gadiem), ņemot vērā šo noteikumu [3. punktā](http://likumi.lv/ta/id/278921-kartiba-kada-valsts-kapitalsabiedribas-un-publiski-privatas-kapitalsabiedribas-kuras-valsts-ir-dalibnieks-akcionars" \l "p3" \t "_blank) vai citos tiesību aktos minētos nosacījumus.  Gadījumos, kad minēto nosacījumu izpilde būtu pretrunā ar valsts interesēm vai labas pārvaldības principiem, Ministru kabinets var pieņemt lēmumu par mazāku dividendēs izmaksājamās peļņas daļu, lēmuma pieņemšanā ievērojot [Publiskas personas kapitāla daļu un kapitālsabiedrību pārvaldības likuma](http://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums" \t "_blank) [28.pantā](http://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums" \l "p28" \t "_blank) noteikto kārtību.  Publiskas personas kapitāla daļu un kapitālsabiedrību pārvaldības likuma 28.panta trešā daļa noteic, ka, ja kapitālsabiedrības valdes priekšlikums par prognozējamo peļņas daļu, kas izmaksājama dividendēs, un dividendēs izmaksājamo peļņas daļu atšķiras no vidēja termiņa darbības stratēģijā noteiktā, valsts kapitāla daļu turētājs iesniedz Finanšu ministrijai un koordinācijas institūcijai priekšlikumu ar dividendēs izmaksājamās peļņas daļas pamatojumu.  VASES 2017.gada tīrā peļņa 450 616,00 euro veidojas no divām daļām: 77 252,00 euro (tīrā peļņa no pārskata gada darbības) un neparedzēta peļņas daļa 373 364,00 euro apmērā (ieņēmumi no atliktā uzņēmumu ienākuma nodokļa saistībām atbilstoši valstī veiktajai nodokļu reformai).  Saskaņā ar 2015.gada 22.decembra Ministru kabineta noteikumu Nr.806 “Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” 9.punktu, valsts kapitāla daļu turētājs nodrošina, ka dalībnieku (akcionāru) sapulce ne vēlāk kā divus mēnešus pēc kapitālsabiedrības gada pārskata apstiprināšanas pieņem lēmumu par dividendēs izmaksājamo peļņas daļu procentos no kapitālsabiedrības  ās peļņas atbilstoši kapitālsabiedrības stratēģijā noteiktajam.  Ņemot vērā esošās VASES uzturētās valsts informācijas sistēmas Numerācijas datubāzes darbības būtiskos riskus, nepieciešama nekavējoša jaunas Numerācijas datubāzes izstrāde. VASES esošo valsts informācijas sistēmu Numerācijas datubāzi izveidoja 2005. gadā par saviem līdzekļiem, un šobrīd datubāze ir vairāk nekā 10 gadus veca. Numerācijas datubāzes uzturēšana ir valsts pārvaldes funkcija, kas VASES ir deleģēta ar Elektronisko sakaru likumu. Jaunas Numerācijas datubāzes izveidošanai VASES ir pieprasījusi līdzekļus no valsts budžeta, bet līdz šim brīdim nepieciešami līdzekli nav piešķirti. VAS ES 2015. gadā veica numerācijas datubāzes funkcionālo un drošības auditu, kā rezultātā tika sagatavots detalizēts atzinums, kurā secināts, ka numerācijas datubāze ir morāli un fiziski novecojusi, tās izstrādes tehnoloģijas ilgstoši vairs netiek attīstītas, tādējādi nav iespējams atjaunināt un uzturēt programmatūru, kas rada būtiskus drošības un funkcionalitātes riskus numerācijas datubāzes darbībai.  Ministrijas priekšlikums par finansējuma piešķiršanu prioritāro pasākumu ietvaros nav atbalstīts un valsts budžeta finansējumu nepieciešams rast no citām valsts budžeta programmām.  Ministru kabineta 2017.gada 15.novembra rīkojumā Nr.679 “Par valstij dividendēs izmaksājamo valsts akciju sabiedrības "Elektroniskie sakari" peļņas daļu par 2016. gadu” (prot.Nr.57 46.§) noteikts, ka VASES nav jāmaksā dividendes no tīrās peļņas par 2016.gadu un attiecīgi tīras peļņas daļa 56 530,10 euro apmērā tiek novirzīta jaunās Numerācijas datubāzes izstrādes pirmajai kārtai.  Izvērtējot Ministru kabineta 2017.gada 14.novembra sēdē izskatīto Ministru kabineta noteikumu projekta “Grozījumi Ministru kabineta 2014.gada 21.janvāra noteikumos Nr.45 “Numerācijas pārvaldīšanas kārtība, izveidojot un uzturot numerācijas datubāzi”” (prot.Nr.57 47.§) informatīvā ziņojumu “Par valstij dividendēs izmaksājamo valsts akciju sabiedrības “Elektroniskie sakari” peļņas daļu par 2016.gadu” un rīkojuma projekts “Par valstij dividendēs izmaksājamo valsts akciju sabiedrības “Elektroniskie sakari” peļņas daļu par 2016.gadu” (prot.Nr.57 46.§) tika dots uzdevums ministrijai sadarbībā ar Satiksmes ministriju un Sabiedrisko pakalpojumu regulēšanas komisiju līdz 2018.gada 30.martam izvērtēt Numerācijas datubāzes uzturēšanas un attīstības finansēšanas mehānismu, izvērtējot iespēju tās uzturēšanu un attīstību finansēt no ieņēmumiem, kas gūti no maksājumiem par numerācijas resursu lietošanas tiesībām, tika secināts, ka piedāvātie risinājumi nav samērīgi.  Līdz ar to priekšlikums saglabāt VAS ES 2017. gada peļņas daļu, kas veidojusies no ieņēmumiem no atliktā uzņēmumu ienākuma nodokļa saistībām - 110 110,00 euro apmērā (saskaņā ar iepirkuma rezultātiem) saglabāt VASES rīcībā, līdzekļus novirzot Numerācijas datubāzes otrās (noslēdzošas) kārtas izstrādei. Tādējādi tiktu nodrošināts nepieciešamais finansējums valsts informācijas sistēmas Numerācijas datubāzes pilnvērtīgai atjaušanai un attiecīgi šim mērķim nebūtu jāparedz papildus līdzekļi no valsts budžeta, kā arī netiktu radīts papildus finansiālais slogs nozarē strādājošajiem komersantiem.  Atliktā uzņēmumu ienākuma nodokļa saistības VASES aprēķina un bilancē uzrāda sākot no 2005.gada atbilstoši 2005.gada 25.maija grozījumiem likumā “Par uzņēmumu gada pārskatiem”. Savukārt, no 2011.gada ir spēkā Ministru kabineta regulējums, kas noteic, ka “*Ja valsts akciju sabiedrības "Elektroniskie sakari" pārskata gada ieņēmumi no elektromagnētiskās saderības nodrošināšanas pakalpojumiem pārsniedz ar šo pakalpojumu sniegšanu saistītās izmaksas, valsts akciju sabiedrība "Elektroniskie sakari" veic tarifu korekciju kopējai maksai par pārskata gada laikā sniegtajiem elektromagnētiskās saderības nodrošināšanas pakalpojumiem šīs starpības apmērā*” (šobrīd spēkā esošo Ministru kabineta 2016.gada 26.aprīļa noteikumu Nr.255 “Valsts akciju sabiedrības "Elektroniskie sakari" publisko maksas pakalpojumu cenrādis” 5.punkts). Attiecīgi katru gadu aprēķinātais atliktā uzņēmumu ienākuma nodokļa saistību palielinājuma apmērs iekļauts elektromagnētiskās saderības izdevumos un tādejādi samazinājis tarifu korekcijas apmēru. Šajā brīdī tarifu korekciju nav iespējams veikt, jo nav tiesiskā regulējuma, kas paredzētu šādu mehānismu par iepriekšējiem gadiem. Līdz ar to atlikušo VASES peļņas daļu, kas izveidojusies no ieņēmumiem no atliktā uzņēmumu ienākuma nodokļa saistībām nepieciešams saglabāt VASES rīcībā – ieguldot minētos līdzekļus kapitālsabiedrības pamatkapitālā – valsts pārvaldes funkcijas elektromagnētiskās saderības nodrošināšanas pakalpojumu kvalitātes pilnveidošanai. Ministru kabinetam pieņemot šādu lēmumu tiktu ievērots arī Eiropas Parlamenta un Padomes Direktīvā 2002/20/EK par elektronisko komunikāciju tīklu un pakalpojumu atļaušanu (atļauju izsniegšanas direktīva) noteiktais par ieņēmumu un izdevumu samērojamību.  VASES akcionāru sapulce notika 2018.gada 23. aprīlī.  Dividendes no VASES 2017.gada peļņas daļas 77 252 euro (peļņas daļa no pārskata gada darbības)  - 80% apmērā, t.i., 61 801,60 euro ir iemaksātas valsts budžetā atbilstoši akcionāru sapulces 2018.gada 23.aprīļa lēmumam Nr.1. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija, VASES |
| 4. | Cita informācija | Ministru kabineta 2014. gada 21. janvāra noteikumi Nr. 45 „Numerācijas pārvaldīšanas kārtība, izveidojot un uzturot numerācijas datubāzi” (turpmāk – noteikumi) nosaka kārtību, kādā tiek uzturēta valsts funkciju izpildei nepieciešamās informācijas apkopošana, uzkrāšana un apstrādāšana. VASES kā valsts informācijas sistēmas pārzinim, atbilstoši Valsts informācijas sistēmas likuma 8. pantam un 14. pantam ir jānodrošina datu, kas fiksē numerācijas resursa izmantošanu valstī drošība, kvalitāte un pieejamība.  Tā kā Numerācijas datubāzes uzturēšana VASES ir deleģēta ar Elektronisko sakaru likumu, līdzekļu piešķiršana valsts informācijas sistēmas Numerācijas datubāzes 2.kārtai nav uzskatāma par atbalstu komercdarbībai.  VASES pamatkapitāla palielināšana nav uzskatāma par valsts atbalstu, jo līdzekļi tiks novirzīti elektromagnētiskās saderības nodrošināšanas pakalpojumu kvalitātes pilnveidošanai (funkcija deleģēta ar Elektronisko sakaru likuma 6.pantu). |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | | | |
| Rādītāji | 2018.gads | | Turpmākie trīs gadi (*euro*) | | | | | | | | |
| 2019.gads | | | | 2020.gads | | | 2021.gads | |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | | izmaiņas, salīdzinot ar vidēja termiņa budžeta ietvaru 2019.  gadam | | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | | izmaiņas, salīdzinot ar vidēja termiņa budžeta ietvaru 2020.gadam | |
| 1 | 2 | 3 | 4 | | 5 | | 6 | 7 | | 8 | |
| 1. Budžeta ieņēmumi | 0 | 0 | 0 | | 0 | | 0 | 0 | | 0 | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | | 0 | | 0 | 0 | | 0 | |
| 1.2. valsts speciālais budžets | 0 | 0 | 0 | | 0 | | 0 | 0 | | 0 | |
| 1.3. pašvaldību budžets | 0 | 0 | 0 | | 0 | | 0 | 0 | | 0 | |
| 2. Budžeta izdevumi | 0 | 0 | 0 | | 0 | | 0 | 0 | | 0 | |
| 2.1. valsts pamatbudžets | 0 | 0 | 0 | | 0 | | 0 | 0 | | 0 | |
| 2.2. valsts speciālais budžets | 0 | 0 | 0 | | 0 | | 0 | 0 | | 0 | |
| 2.3. pašvaldību budžets | 0 | 0 | 0 | | 0 | | 0 | 0 | | 0 | |
| 3. Finansiālā ietekme | 0 | 0 | 0 | | 0 | | 0 | 0 | | 0 | |
| 3.1. valsts pamatbudžets | 0 | 0 | 0 | | 0 | | 0 | 0 | | 0 | |
| 3.2. speciālais budžets | 0 | 0 | 0 | | 0 | | 0 | 0 | | 0 | |
| 3.3. pašvaldību budžets | 0 | 0 | 0 | | 0 | | 0 | 0 | | 0 | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | | 0 | | | 0 | | 0 |
| 5. Precizēta finansiālā ietekme | X | 0 | 0 | | 0 | | 0 | 0 | | 0 | |
| 5.1. valsts pamatbudžets | 0 | 0 | | 0 | | 0 | |
| 5.2. speciālais budžets | 0 | 0 | | 0 | | 0 | |
| 5.3. pašvaldību budžets | 0 | 0 | | 0 | | 0 | |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | VASES 2017. gada kopējā tīrā peļņa 450 616,00 euro veidojas no divām daļām:  1) 77 252,00 euro plānotā un prognozētā peļņa no 2017. gada darbības rezultāta;  2) 373 364,00 euro neparedzēta peļņas daļa, kas izveidojusies, ņemot vērā Latvijas valstī veikto nodokļu reformu, kā rezultātā daudzu gadu garumā uzņēmuma veiktie aprēķini atliktā UIN saistībām neplānoti vienā gadā ir atzīstami pārskata gada ieņēmumos.  Saskaņā ar likuma “Par vidēja termiņa budžeta ietvaru 2017., 2018. un 2019. gadam” 19. pantu - minimālo dividendēs izmaksājamo peļņas daļu par 2017. pārskata gadu kapitālsabiedrībām, kurās visas kapitāla daļas tieši vai pastarpināti pieder valstij, nosaka un aprēķina 80 procentu apmērā no attiecīgās kapitālsabiedrības tīrās peļņas. 80% no VASES 2017.gada kopējās peļņas ir 360 492,80 euro.  Atbilstoši akcionāru sapulces 2018.gada 23.aprīļa lēmumam 2017.gada peļņas daļa 77 252 euro (peļņas daļa no pārskata gada darbības) ir sadalīta - 80%, t.i., 61 801,60 euro ir iemaksāti valsts budžetā kā dividendes un 20% , t.i., 15 450,40 euro ir saglabāti VASES rīcībā kā nesadalītā peļņa.  Atlikušās peļņas daļas 373 364,00 euro (peļņa no atliktā UIN saistību ieņēmumiem) sadale:  1. vienu daļu 110 110,00 euro apmērā (atbilstoši iepirkuma rezultātiem) saglabāt VASES rīcībā, līdzekļus novirzot jaunas Numerācijas datubāzes 2.kārtai;  2. atlikušo daļu 263 254,00 euro apmērā saglabāt VASES rīcībā, līdzekļus ieguldot VAS ES pamatkapitālā, līdzekļus novirzot elektromagnētiskās saderības nodrošināšanas pakalpojumu kvalitātes pilnveidošanai (funkcija deleģēta ar Elektronisko sakaru likuma 6.pantu), ievērojot Eiropas Parlamenta un Padomes Direktīvas 2002/20/EK par elektronisko komunikāciju tīklu un pakalpojumu atļaušanu (atļauju izsniegšanas direktīva) 12. panta 2. punktā noteikto.  Faktiski lēmumam nav ietekmes uz valsts budžetu, jo minētā peļņas daļa 373 364,00 euro veidojās 2017.gadā valstī veiktās nodokļu reformas rezultātā un iepriekš plānošanas dokumentos nebija paredzēta - līdz ar to dividendes no šīs summas nav ieplānotas 2018.gada valsts budžetā un VASES stratēģijā.  Vienlaikus vēršam uzmanību, ka pieņemot lēmumu par peļņas daļas saglabāšanu VASES rīcībā, neveidosies papildus slogs valsts budžetam 110 110 euro apmērā jaunas valsts informācijas sistēmas Numerācijas datubāzes otrās kārtas finansēšanai.  Jaunā Numerācijas datubāzes tiks uzturēta esošās ikgadējās dotācijas ietvaros. Ikgadējā valsts budžeta dotācija ir 89 237 *euro*, kura tiek nodrošināta no Ministrijas pamatbudžeta programmas 30.00.00 “Attīstības nacionālie atbalsta instrumenti”. | | | | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | | | | | |
| 8. Cita informācija | Ministrijas priekšlikums par finansējuma piešķiršanu prioritāro pasākumu ietvaros nav atbalstīts un valsts budžeta finansējumu nepieciešams rast no citām valsts budžeta programmām.  Ministru kabineta 2017.gada 15.novembra rīkojumā Nr.679 “Par valstij dividendēs izmaksājamo valsts akciju sabiedrības "Elektroniskie sakari" peļņas daļu par 2016. gadu” (prot.Nr.57 46.§) noteikts, ka VASES nav jāmaksā dividendes no tīrās peļņas par 2016.gadu un attiecīgi peļņas daļa 56 530,10 euro apmērā tiek novirzīta jaunās Numerācijas datubāzes izstrādes pirmajai kārtai.  Saskaņā ar Ministru kabineta 2017.gada 14.novembra lēmumu (prot.Nr.57 46.§) ministrijai sadarbībā ar Satiksmes ministriju un Sabiedrisko pakalpojumu regulēšanas komisiju uzdots līdz 2018.gada 30.martam izvērtēt Numerācijas datubāzes uzturēšanas un attīstības finansēšanas mehānismu, izvērtējot iespēju tās uzturēšanu un attīstību finansēt no ieņēmumiem, kas gūti no maksājumiem par numerācijas resursu lietošanas tiesībām. Izvērtējot situāciju iesaistītās institūcijas ir secinājušas, ka šāds finansēšanas mehānisms šobrīd nav iespējams un ir ierosināts finansēt jaunās Numerācijas datubāzes izstrādes otro (noslēdzošo) kārtu no VASES 2017.gada peļņas daļas, kas izveidojusies no ieņēmumiem no atliktā uzņēmuma nodokļa saistībām, ņemot vērā 2017.gadā veikto nodokļu reformu. | | | | | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektu netiek mainīts normatīvais regulējums, kā arī tas neparedz ieviest jaunas politiskās iniciatīvas. Līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009. gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 5. punkts.) |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par rīcību ar kapitālsabiedrības dividendēm un pamatkapitāla palielināšanu. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VASES. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Vides aizsardzības un reģionālās

attīstības ministrs K. Gerhards

Paipala 67026527

[Olga.Paipala@varam.gov.lv](mailto:Olga.Paipala@varam.gov.lv)